ונוס ויליאמס

ונוס אבוני סטאר ויליאמס (באנגלית: Venus Ebony Starr Williams; נולדה ב-17 ביוני 1980) היא טניסאית אמריקאית. בשיאה דורגה במקום הראשון בעולם (25 בפברואר 2002) בדירוג ה-WTA. ונוס ויליאמס זכתה ב-19 תוארי גראנד סלאם, מתוכם 7 ליחידות (5 באליפות וימבלדון ו-2 באליפות ארצות הברית הפתוחה). היא זכתה ב-4 מדליות זהב אולימפיות (3 בזוגות ומדליה אחת ביחידות). אחותה הצעירה היא הטניסאית סרינה ויליאמס. ויליאמס נולדה במישיגן שבארצות הברית. היא החלה לשחק טניס כבר בגיל 4, והתאמנה עם אחותה סרינה לאורך כל השנים. לאחר שעזבה את אקדמיית הטניס של ריק מאסי, החלה לשחק טניס מקצועני בשנת 1994. הפריצה הגדולה הגיעה בשנת 1997, כאשר העפילה לגמר אליפות ארצות הברית הפתוחה שם הפסידה למרטינה הינגיס. בשנת 1998 זכתה בתואר הראשון שלה באוקלהומה וגם ניצחה במיאמי ובגביע הגראנד סלאם. בנוסף, הגיעה לרבעי הגמר בכל ארבע תחרויות הגראנד סלאם. בשנת 1999 ניצחה שישה טורנירים והגיעה לשלבים הגבוהים בכל תחרויות הגראנד סלאם. כשנה לאחר מכן זכתה בטורניר וימבלדון, אליפות ארצות הברית הפתוחה ומדליות זהב באולימפיאדת סידני בטורניר היחידות והזוגות (עם אחותה סרינה). ב-2001 ניצחה שוב בווימבלדון וארצות הברית, הגיעה לחצי הגמר באוסטרליה וניצחה שוב שישה טורנירים. בתחילת שנת 2002 דורגה ראשונה בעולם והגיעה למשחקי גמר בכל ארבעת טורנירי הגראנד סלאם, בכולם הפסידה לאחותה הקטנה סרינה. בשנת 2003 הגיעה לגמר וימבלדון בו הפסידה לאחותה ונאלצה לפרוש משאר העונה בשל פציעה בבטן. שנת 2004 הייתה שנה גרועה עבור ונוס ויליאמס. היא זכתה רק בשני טורנירים, הודחה מוקדם בתחרויות הגראנד סלאם ולא הגיעה להישגים. המשבר נמשך גם אל תוך שנת 2005 עד שבווימבלדון 2005 זכתה ויליאמס שדורגה נמוך בטורניר, תוך כדי שהיא מנצחת בדרך את מריה שראפובה ולינדזי דבנפורט. בשנת 2006 התרכזה ויליאמס יותר בחייה האישיים ופחות במשחק הטניס ולכן לא זכתה אף לא בהישג אחד. בתחילת 2007 החליטה בדומה לאחותה סרינה להתרכז בטניס ופתחה את העונה בטורניר ממפיס, בו זכתה לאחר ניצחון בגמר 6:1 6:1 על שחר פאר הישראלית. בהמשך השנה זכתה ויליאמס בפעם הרביעית בטורניר וימבלדון אחרי שניצחה בגמר את המדורגת 18 בעולם, מריון ברטולי. באולימפיאדת בייג'ינג זכו האחיות ויליאמס במדליית הזהב האולימפית השנייה שלהן לאחר שניצחו בגמר טורניר הזוגות את הספרדיות וירחיניה רואנו פסקואל ואנבל מדינה גאריגס. בטורניר היחידות הודחה ויליאמס בשלב רבע הגמר על ידי נה לי. באולימפיאדת ריו דה ז'ניירו הודחה כבר בסיבוב הראשון בטורניר היחידות, וגם בטורניר הזוגות בו היא התחרתה עם אחותה סרינה, כשהשתיים איבדו את מדליית הזהב לאחר שתי זכיות רצופות. היא זכתה במדליית כסף בטורניר הזוגות המעורבים. בשנת 2014 זכתה וונוס בטורניר דובאי לאחר ניצחון על אליז קורנה (3–6, 0-6). בשנת 2017 העפילה לגמר אליפות אוסטרליה הפתוחה, והפסידה בגמר לאחותה סרינה בשתי מערכות. בהמשך השנה הגיעה לגמר אליפות וימבלדון והפסידה בגמר לגרביניה מוגורוסה בשתי מערכות. באוקטובר העפילה לגמר אליפות סבב ה-WTA בו הפסידה לקרוליין ווזניאקי בשתי מערכות. 2010 - אליפות דובאי בטניס, אקפולקו (מקסיקו). 2009 - אליפות דובאי בטניס, אקפולקו (מקסיקו). 2008 - אליפות ציריך הפתוחה (שווייץ), אליפות סבב ה-WTA. 2007 - ממפיס (ארצות הברית), אליפות האנסול קוריאה הפתוחה (קוריאה הדרומית). 2005 - גביע איסטנבול (טורקיה). 2004 - צ'ארלסטון (ארצות הברית), ורשה (פולין). 2003 - אנטוורפן (בלגיה). 2002 - גולד קוסט (אוסטרליה), פריז (צרפת), אנטוורפן (בלגיה), אמיליה איילנד (ארצות הברית), סטנפורד (ארצות הברית), סן דייגו (ארצות הברית), ניו הייבן (ארצות הברית). 2001 - מיאמי (ארצות הברית), המבורג (גרמניה), סן דייגו (ארצות הברית), ניו הייבן (ארצות הברית). 2000 - אולימפיאדת סידני (אוסטרליה), סן דייגו (ארצות הברית), ניו הייבן (ארצות הברית). 1999 - אוקלהומה סיטי (ארצות הברית), מיאמי (ארצות הברית), המבורג (גרמניה), רומא (איטליה), ניו הייבן (ארצות הברית), אליפות ציריך הפתוחה (שווייץ). 1998 - אוקלהומה סיטי (ארצות הברית), מיאמי (ארצות הברית), מינכן (גרמניה). ב-31 באוגוסט 2011 הודיעה ויליאמס כי היא אובחנה כחולה בתסמונת שגרן. מספר חודשים לאחר מכן הודיעה על החלטתה לדבוק בתזונה טבעונית. מדיה וקבצים בנושא ונוס ויליאמס בוויקישיתוף אתר האינטרנט הרשמי של ונוס ויליאמס (באנגלית) ונוס ויליאמס, ברשת החברתית פייסבוק ונוס ויליאמס, ברשת החברתית אקס (טוויטר) ונוס ויליאמס, ברשת החברתית אינסטגרם ונוס ויליאמס, ברשת החברתית טיקטוק ונוס ויליאמס, סרטונים בערוץ היוטיוב ונוס ויליאמס, באתר הוועד האולימפי הבין-לאומי ונוס ויליאמס, באתר olympedia.org ונוס ויליאמס, באתר ה-WTA ונוס ויליאמס, באתר ה-ITF ונוס ויליאמס, באתר גביע הפדרציה ציפי שמילוביץ', ככה זה עם חתולות רחוב, באתר ynet, 1 בדצמבר 2011 ג'ון ג'רמייה סאליבן, האגדה לבית וויליאמס - הסיפור המלא, באתר הארץ, 8 בספטמבר 2012 עידו רוזן, נותנות פליי: האחיות וויליאמס נחשפות, מגזין ד'קמפוס, 25 ביוני 2013 ונוס וסרינה, באתר ynet ונוס ויליאמס, באתר אנציקלופדיה בריטניקה (באנגלית) כתבה בעיתון "וושינגטון טיימס" על מחלתה של ויליאמס ותזונתה החדשה, ינואר 2013 תזונתה של ויליאמס באתר הרשמי שלה Katie Atkinson, Here Are the Winners of the 2023 Nickelodeon Kids’ Choice Awards: Complete List, Billboard, ‏2023-03-05 (באנגלית אמריקאית)